
VISAGINO KULTŪROS CENTRO  
 2026 – 2030 M. STRATEGINIS PLANAS


I SKYRIUS
STRATEGINIO PLANO  SANTRAUKA

		Visaginas – jauniausias Lietuvos miestas, apsuptas ežerų ir pušynų, šiuo metu išgyvenantis unikalią tapatybės transformaciją. Iš pramoninio ir atominės energetikos centro jis vis sparčiau virsta veržlia kūrybinių industrijų bei meninių eksperimentų erdve. Miesto kultūrinis gyvenimas pasižymi išskirtine dinamika, kurią nulemia istorinis daugiatautiškumas: čia susipina skirtingų tautų tradicijos, kuriančios autentišką, atvirą ir inovacijoms imlią atmosferą. Kultūrinis peizažas formuojamas per drąsias iniciatyvas – nuo šiuolaikinio cirko rezidencijų ir aukšto lygio fortepijoninės muzikos festivalių iki bendruomenę įtraukiančių gatvės meno projektų. Šioje kultūrinėje raidoje, kurioje siekiama sukurti tiltą tarp miestą stačiusių senjorų ir modernių išraiškos formų ieškančios naujosios kartos, esminis vaidmuo tenka Visagino kultūros centrui (toliau – VKC). 
		Šioje dinamiškoje ir augančioje aplinkoje VKC vizija – tapti šiuolaikišku, tarptautiniu mastu atpažįstamu profesionalaus meno ir bendruomeninių inovacijų centru, kuriame persipina unikalus Visagino daugiakultūrinis kodas ir drąsios ateities meno formos. VKC misija yra puoselėti vietos gyventojų kultūrinę saviraišką, užtikrinti aukšto lygio profesionaliojo meno pasiekiamumą, kurti atviras erdves eksperimentams bei per šiuolaikinį cirką ir tradicinius renginius stiprinti Visagino įvaizdį Lietuvoje bei užsienyje. Visa VKC veikla ir ateities siekiai remiasi tvirtomis vertybėmis: atvirumu naujovėms, daugiakultūrine sinergija, profesionalumu, bendruomenės įtrauktimi ir tvarumu. 
		Siekiant užtikrinti kryptingą ir stabilią kultūros plėtrą, VKC 2026–2030 m. strateginiame plane nagrinėjamas ilgalaikis VKC veiklos planavimas, infrastruktūros modernizavimas, inovacijos ir pagrindinės kultūros plėtros kryptys Visagino savivaldybėje. Atlikus išsamią vidinės ir išorinės aplinkos analizę, SSGG (stiprybių, silpnybių, galimybių ir grėsmių) vertinimą bei atsižvelgus į savivaldybės ir nacionalinius strateginius dokumentus, buvo identifikuotos esminės veiklos kryptys. Didžiausias dėmesys skiriamas pasenusios infrastruktūros atnaujinimui pritaikant ją šiuolaikinio meno poreikiams ir daugiafunkcinei paskirčiai, aktyviam naujų formatų bei skaitmeninių sprendimų diegimui ir profesionaliosios kultūros sklaidai. 

II SKYRIUS
ĮSTAIGOS VYKDOMŲ VEIKLŲ APRAŠYMAS IR VEIKLOS IR FINANSINIAI RODIKLIAI

Įstaigos veiklos pristatymas ir istoriniai faktai. VKC yra didžiausia ir svarbiausia kultūros įstaiga Visagino savivaldybėje, atliekanti esminį vaidmenį formuojant miesto kultūrinį identitetą ir tenkinant bendruomenės kultūrinius poreikius. Istoriškai VKC formavosi kartu su jauniausiu Lietuvos miestu – iš pradžių kaip erdvė, skirta atominės elektrinės darbuotojų ir jų šeimų laisvalaikiui, vėliau evoliucionavo į daugiakultūrinės integracijos židinį. Šiandien VKC išgyvena esminę transformaciją, pereidamas nuo tradicinio bendruomenės centro modelio prie šiuolaikiško, atviro profesionalaus meno ir kūrybinių industrijų centro, atspindinčio miesto perėjimą prie inovatyvaus pramonės, kultūros ir šiuolaikinio meno miesto. 

Pagrindiniai veiklos vienetai ir infrastruktūra. VKC veikla yra struktūrizuota per specializuotas sritis, užtikrinančias sklandų paslaugų teikimą ir kokybišką turinio kūrimą: 
· Renginiai: VKC atsakingas už masinių miesto švenčių, valstybinių minėjimų ir komercinių renginių organizavimą bei koordinavimą. 
· Etninė kultūra: Puoselėja unikalų Visagino daugiakultūrinį kodą, dirba su tautinėmis bendrijomis, organizuoja tradicines šventes ir edukacijas, skatindamas skirtingų kultūrų sinergiją. 
· Profesionalus menas: VKC orientuotas į aukštosios kultūros sklaidą, tarptautinius ir nacionalinius kultūros projektus, šiuolaikinio meno rezidencijas ir bendradarbiavimą su Lietuvos bei užsienio kūrėjais. 
· Mokamos paslaugos: patalpų nuoma, studijų lankymas, kinas, renginiai, koncertai ir kt.

Fizinė VKC veikla koncentruojasi trijuose pagrindiniuose objektuose: pagrindinėje būstinėje „Sedulina“ (Vilties g. 5), kurioje šiuo metu modernizuojama dvejopos paskirties infrastruktūra (įskaitant 730 kv. m ploto civilinės saugos priedangą), ir planuojamame atnaujinti pastate „Banga“ (Parko g. 16), kuris po rekonstrukcijos bus visiškai pritaikytas daugiafunkcinėms veikloms – tarptautiniams šiuolaikinio cirko festivaliams, scenos menams ir rezidencijoms, parodoms bei konferencijoms. Trečiasis pastatas „Draugystė“ (Parko g. 7), šiame VKC pastate yra pagrindinė koncertinė renginių salė, kino salė bei parodų erdvė. 

Kuriami produktai ir teikiamos paslaugos. VKC teikiamų paslaugų ir kuriamų produktų spektras yra platus ir orientuotas į skirtingas tikslines auditorijas: 
· Profesionalaus meno pristatymas: tarptautinės šiuolaikinio cirko ir šiuolaikinio šokio rezidencijos ir pasirodymai, aukšto meninio lygio fortepijoninės muzikos festivaliai, aukštos meninės vertės modernaus šokio ir teatro spektakliai. 
· Bendruomeninės ir edukacinės veiklos: neformalaus švietimo programos, kūrybinės dirbtuvės jaunimui, pritaikytos edukacijos senjorams ir asmenims su negalia, taip užtikrinant visuotinę įtrauktį ir atskirties mažinimą. 
· Daugiakultūriai projektai: festivaliai, etno-fuzijos renginiai, sujungiantys tradicinį paveldą su šiuolaikinėmis išraiškos formomis. 
· Infrastruktūros ir įrangos nuoma: reprezentacinių erdvių, garso ir šviesos technikos nuoma VKC vykstančioms konferencijoms, parodoms, įvariems komerciniams ir kitiems renginiams. 

VKC pozicija rinkoje. Lietuvos kultūros įstaigų kontekste VKC užima unikalią ir stiprią nišinę poziciją. Dėl vystomos šiuolaikinio cirko krypties ir nuoseklaus darbo su tarptautinėmis rezidencijomis, VKC yra atpažįstamas kaip regioninis lyderis šioje srityje. Taip pat VKC išsiskiria gebėjimu kurti produktus be kalbos barjero (vizualieji menai, muzika, cirkas), kas yra itin aktualu daugiakalbėje Visagino aplinkoje. Hibridinis kultūros ir civilinės saugos infrastruktūros pritaikymas (pvz., atnaujinamos priedangos, pritaikytos renginiams) suteikia VKC novatoriško ir socialiai atsakingo centro įvaizdį, padidinantį konkurencingumą pritraukiant nacionalinių ir tarptautinių (ES fondų) programų finansavimą. 

Pagrindiniai veiklos ir finansiniai rodikliai. Per pastaruosius trejus metus VKC fiksavo nuoseklų tiek veiklų apimties, tiek finansinių srautų augimą. VKC finansavimo modelis sėkmingai transformavosi į hibridinį, mažinant priklausomybę vien nuo savivaldybės biudžeto ir didinant pritrauktų projektinių lėšų bei nuosavų pajamų dalį.
Veiklos rodiklių dinamika: 
· Renginių ir lankytojų skaičius: Organizuojamų profesionalaus meno renginių dalis bendroje programoje išaugo nuo 15 % (2023 m.) iki maždaug 25 % (2025 m.). Bendra metinė lankytojų auditorija stabiliai augo, ypač išplečiant skaitmeninį ir vizualųjį pasiekiamumą. 
· Rezidencijos: Šiuolaikinio cirko rezidencijų skaičius išaugo nuo pavienių, epizodinių vizitų 2023 m. iki sistemingų 2–3 tarptautinių rezidencijų 2025 metais.
Savivaldybės skiriamos lėšos užtikrina VKC veiklos stabilumą ir infrastruktūros išlaikymą, o išorinis finansavimas (ES fondai ir Lietuvos kultūros tarybos dotacijos) tapo pagrindiniu varikliu kuriant inovacines programas bei siekiui modernizuoti pastatą „Banga“, stiprinant profesionaliojo meno prieinamumą ir tarptautiškumą.
III SKYRIUS
APLINKOS VEIKSNIŲ ANALIZĖ

VIDINĖS APLINKOS ANALIZĖ

1. Funkcijų ir procesų tikslingumas bei efektyvumas
VKC valdymo struktūra orientuota į efektyvų kultūros paslaugų teikimą, paskirstant atsakomybes per tris pagrindinius padalinius: Renginių, Etninės (mėgėjų) kultūros ir Profesionalaus meno. Ši struktūra leidžia kryptingai formuoti skirtingo pobūdžio turinį – nuo masinių miesto švenčių iki specifinių tarptautinių šiuolaikinio meno rezidencijų. Vidinių procesų efektyvumas pastaraisiais metais auga dėl diegiamų skaitmenizacijos sprendimų: modernizuojama elektroninė bilietų platinimo sistema, dokumentų valdymas perkeliamas į skaitmeninę erdvę, optimizuojami rinkodaros procesai orientuojantis į vizualiąją komunikaciją.

2. Žmogiškieji resursai
VKC disponuoja kvalifikuota, profesionalia ir kūrybinga komanda, gebančia prisitaikyti prie kultūros sektoriaus pokyčių bei įgyvendinti įvairaus masto kultūrines iniciatyvas. VKC dirba 76 darbuotojai, iš jų 41 – kultūros darbuotojas. Net 78 proc. kultūros darbuotojų yra įgiję aukštąjį išsilavinimą, o tai sudaro prielaidas užtikrinti kokybiškų kultūros paslaugų teikimą ir profesionalų kūrybinės veiklos organizavimą.
Viena svarbiausių VKC stiprybių – darbuotojų kompetencijos renginių organizavime, projektų įgyvendinimo bei valdymo srityje. Jos leidžia sėkmingai organizuoti renginius, rengti projektines paraiškas ir pritraukti finansavimą iš Lietuvos Respublikos kultūros ministerijos, Lietuvos kultūros tarybos bei tarptautinių programų ir fondų. Papildomas finansavimas sudaro galimybes plėsti kultūrinių veiklų įvairovę, įgyvendinti naujas iniciatyvas ir gerinti teikiamų paslaugų kokybę.
Kartu VKC susiduria su poreikiu nuolat stiprinti darbuotojų profesines kompetencijas, ypač kultūros technologijų, renginių techninio aptarnavimo, skaitmeninių sprendimų taikymo, projektų rengimo ir auditorijų plėtros srityse. Atsižvelgiant į sparčią kultūros sektoriaus kaitą, sistemingas kvalifikacijos tobulinimas išlieka viena svarbiausių žmogiškųjų išteklių vystymo krypčių.
VKC veikia 18 mėgėjų meno kolektyvų, iš kurių trims 2024 m. lapkričio 19 d. Lietuvos nacionalinio kultūros centro direktoriaus sprendimu suteikta II kategorija. Šis įvertinimas patvirtina aukštą kolektyvų meninį lygį ir jų reikšmingą indėlį į mėgėjų meno puoselėjimą.
Be mėgėjų meno kolektyvų, VKC veikia 5 studijos ir 4 būreliai, sudarantys galimybes įvairaus amžiaus gyventojams dalyvauti kultūrinėje, meninėje ir edukacinėje veikloje. Šių veiklų įvairovė prisideda prie bendruomenės kūrybiškumo ugdymo, kultūrinio aktyvumo didinimo ir visą gyvenimą trunkančio mokymosi skatinimo.

3. Infrastruktūra ir fiziniai resursai
VKC fizinių resursų bazė išgyvena transformacijos etapą. Pagrindiniame pastate (Vilties g. 5) sėkmingai pritaikoma dvejopos paskirties infrastruktūra – įrengta ir modernizuojama 730 kv. m ploto civilinės saugos priedanga, atliekanti ir kultūrinių erdvių funkciją. Kitas svarbus resursas – pastatas „Banga“, kurio dabartinė būklė riboja inovatyvių edukacijų ir didelės apimties renginių organizavimą, todėl jo kapitalinė renovacija ir pritaikymas daugiafunkcėms reikmėms (cirkui, parodoms, muzikiniams koncertams, scenos menams) yra esminis infrastruktūros plėtros prioritetas. Esamos, nerenovuotos erdvės pasižymi žemu energetiniu efektyvumu, kas lemia aukštus išlaikymo kaštus.

4. Finansiniai resursai ir jų panaudojimas
VKC finansų valdymas nuosekliai perorientuojamas į tvarų hibridinį modelį, tačiau savivaldybės biudžeto asignavimai išlieka pamatinis ir gyvybiškai svarbus garantas, užtikrinantis stabilų įstaigos veiklos tęstinumą bei bazinių paslaugų teikimą. Kadangi projektinis finansavimas yra nuolat kintantis ir neapibrėžtas – visada išlieka rizika negauti finansavimo iš išorės fondų – savivaldybės prisidėjimas garantuoja įstaigos finansinį saugumą. Siekiant plėsti veiklą, aktyviai siekiama pritraukti projektines lėšas, didinti nuosavas pajamas, o prie atskirų renginių organizavimo nedidele dalimi prisideda ir vietos verslas bei rėmėjai. Finansiniai resursai tikslingai nukreipiami į investicinius projektus ir aukštos meninės vertės programų (fortepijoninės muzikos festivalių, rezidencijų, nacionalinių kultūros projektų) kūrimą, tačiau bendram biudžeto valdymui nuolatinę neigiamą įtaką daro augančios komunalinių paslaugų bei išorinių kūrėjų autorinių atlyginimų kainos.

2024 – 2026 m. gautas VKC papildomas finansavimas už laimėtus projektus:
	Metai
	Gautas papildomas finansavimas (projektai) Eur


	2024 m.
	78 357 Eur

	2025 m.
	51 450 Eur

	2026 m.
	28 000 Eur (liepos mėn. pab.)




IŠORINĖS APLINKOS ANALIZĖ

1. Socialiniai ir demografiniai veiksniai
Visagino savivaldybės socialinė aplinka yra specifinė ir dinamiška. Miestas susiduria su bendromis nacionalinėmis tendencijomis, išsilavinusių, kvalifikuotų specialistų, jaunimo emigracija į didžiuosius miestus ar užsienį bei visuomenės senėjimu. Šie veiksniai reikalauja adaptuoti kultūros paslaugas pritaikant jas skirtingoms amžiaus grupėms (nuo edukacijų jaunimui iki įtraukiųjų programų senjorams). Kita vertus, unikalus daugiatautis miesto pobūdis kuria išskirtinę socialinę terpę, kurioje sparčiai auga poreikis renginiams be kalbos barjero (vizualiesiems menams, šiuolaikiniam šokiui, cirkui). Vartotojų įpročiai keičiasi: lankytojai tampa reiklesni turinio kokybei, ieško interaktyvių, įtraukiančių ir profesionalių kultūrinių patirčių, vis labiau vertina renginių tvarumą.

2. Technologiniai veiksniai
Technologijų kaita daro tiesioginę įtaką kultūros paslaugų kūrimui ir vartojimui. Naujų skaitmeninių platformų, dirbtinio intelekto bei socialinių tinklų algoritmų tobulėjimas verčia kultūros įstaigas kardinaliai keisti komunikacijos ir rinkodaros strategijas. Scenos menuose atsiranda poreikis moderniai garso ir šviesos architektūrai, 3D vizualizacijoms, hibridiniams (fiziškai ir virtualiai pasiekiamiems) renginių formatams. Technologiniai reikalavimai griežtėja ir pastatų administravimo srityje – būtina įdiegti išmaniąsias pastatų valdymo sistemas (šildymo, vėdinimo), kurios atitiktų šiuolaikinius energetinio efektyvumo standartus.

3. Teisiniai ir politiniai veiksniai
VKC veiklą reglamentuoja Lietuvos Respublikos Konstitucija, Kultūros centrų įstatymas, Visagino savivaldybės ir kiti teisės aktai. Visos strateginės VKC kryptys turi būti harmonizuotos su 2021–2030 m. nacionalinio pažangos plano ir Lietuvos kultūros politikos gairėmis. Europos Sąjungos teisiniai reguliavimai (ypač „Žaliasis kursas“) įpareigoja VKC laikytis griežtesnių aplinkosaugos ir tvarumo reikalavimų vykdant viešuosius pirkimus, renovuojant infrastruktūrą bei organizuojant renginius. Dėl įtemptos geopolitinės situacijos regione itin išaugo teisinių reikalavimų, susijusių su civiline sauga, reikšmė – tai tiesiogiai įpareigoja kultūros įstaigas dalyvauti užtikrinant visuomenės saugumą (kuriant ir prižiūrint priedangas).

4. Ekonominiai veiksniai
Nacionalinė ir globali ekonominė situacija veikia gyventojų perkamąją galią ir VKC veiklos kaštus. Infliacija, augančios energetinių resursų bei statybinių medžiagų kainos gali tapti iššūkiu planuojant infrastruktūrinius bei patalpų atnaujinimo darbus. Paslaugų brangimas rinkoje reikalauja nuolatinės VKC teikiamų paslaugų (bilietų, nuomos) kainodaros peržiūros bei itin kruopštaus projektinių lėšų planavimo, siekiant išlaikyti paslaugų prieinamumą visoms visuomenės grupėms. 

IV SKYRIUS
 SSGG ANALIZĖ

	Vidiniai veiksniai
	Išoriniai veiksniai

	STIPRYBĖS 
	GALIMYBĖS 

	
· Modernizuojama dvejopo pritaikymo (kultūros ir civilinės saugos) infrastruktūra.
· Gebėjimas sėkmingai pritraukti tikslines (ES, valstybės) lėšas.
· Platus profesionalaus meno ir bendruomeninių renginių spektras.
· Kultūros centras atviras bendruomenei, teikiamos nemokamos ir mokamos paslaugos.  
· Visagine nėra konkurencijos masinių renginių organizavime.
· Geri ryšiai su Lietuvos koncertinėmis organizacijomis, Lietuvos kultūros įstaigomis. 
· Sukurta pakankamai gera materialinė bazė renginiams, delegacijų priėmimui, kūrybiniams užsiėmimams, konferencijoms, repeticijoms, dekoracijų gamybai, sceninių kostiumų siuvimui.
· Turimi pastatai yra strategiškai patogiose vietose.
· Puoselėjamos įvairių tautybių nacionalinės vertybės.
· Turima įvairių tautybių įvairovė nekonkuruoja su kitais Lietuvos miestais.
· Komandinis darbas, kvalifikuoti specialistai.

	
· Hibridinių (skaitmeninių) kultūros paslaugų ir tarptautinių rezidencijų plėtra.
· ES fondų pritraukimas infrastruktūros (pastato „Banga“) daugiafunkcei renovacijai.
· Visagino, kaip atviro ir inovatyvaus miesto, įvaizdžio stiprinimas.
· Naujų, modernių mokamų meno programų kūrimas.
· Stiprinti tinklaveiką su kitomis įstaigomis ir nevyriausybinėmis organizacijomis.
· Naujų renginių, festivalių organizavimas.
· Projektų rengimas ir įgyvendinimas.
· Miesto erdvės ir gamtinė aplinka leidžia ieškoti įvairių kūrybos ir raiškos formų renginiams.
· Naujų specialistų pritraukimas ir paieška.
· Žinių ir vertybių apie Lietuvą sklaida per kultūrinės veiklas, bendradarbiaujant su trečiųjų šalių piliečiais gyvenančiais Visagine.
· Stiprinti kultūrinį bendradarbiavimą tarptautiniu lygmeniu.
· Kelti administracijos darbuotojų ir meno kolektyvų vadovų kvalifikaciją.
· Stiprinti meno mėgėjų kolektyvų meninį lygį.
· Gerinti centro ir kultūros darbuotojų įvaizdį.
· Parko g. 16 pastato ir teritorijos pritaikymas pilnavertiškam Visagino bendruomenės kultūrinių poreikių tenkinimui: įkurti daugiafunkcines erdves pastato viduje, rekonstruoti lauko teritoriją, įrengiant automobilių stovėjimo aikšteles, lauko sceną ir kt.
· Siekti tapti geriausiu aukščiausios kategorijos kultūros centru Lietuvoje.
· Skatinti meno mėgėjų kolektyvų pasirodymus, pristatant Visagino savivaldybę Lietuvoje ir užsienyje.
· Vilties g. 5 mažąjį ir didįjį amfiteatrus pritaikyti renginiams lauko sąlygomis.
· Stiprinti rėmėjų lėšų pritraukimą.
· Reikalinga nauja keramikos degimo krosnis, atnaujinant keramikos studijos veiklą. 


	SILPNYBĖS 
	GRĖSMĖS 

	
· Nepakankamas pritaikytų erdvių plotas inovatyvioms edukacijoms.
· Didelė priklausomybė nuo energijos išteklių kainų svyravimų.
· Augančios išorinių paslaugų ir kūrėjų autorinių atlyginimų kainos. 
· Neefektyvus senos (nerenovuotos) infrastruktūros išlaikymas.
· Reikalinga rekonstrukcija/renovacija VKC ,,Bangos“ pastato (Parko g. 16) ir jo prieigos bei stogo terasos.
· Nepakankamos darbuotojų žinios strateginio planavimo srityje.
· Dauguma esamų meno kolektyvų narių yra garbaus amžiaus, todėl sunku atnaujinti repertuarą, siekti aukštesnio meninio lygio.
· Žemi kultūros darbuotojų atlyginimai, motyvacijos stoka.
· Lietuvių kalbos žinių trūkumas.
· Anglų kalbos žinių trūkumas.
· Darbuotojų tarpusavio supratimo ir etikos stoka.
· Nepakankamas pasirengimas rengti projektus finansuojamus iš ES fondų.
· Specialistų trūkumas.
· Pasenusi kino salės įranga.
· Reikalingas nuolatinis įrangos atnaujinimas, einamieji gedimai.
· Informacijos viešinimo/sklaidos problemos.
· Vilties g. 5 pastatas tik iš dalies pritaikytas lankytojams su negalia.
· Prie visų VKC pastatų trūksta erdvių automobilių stovėjimo aikštelėms.
· Vilties g. 5 pastate nėra lifto neįgaliesiems – nėra galimybės jiems patekti į pagrindinę renginių salę.
	
· Neapibrėžta geopolitinė situacija ir galimos hibridinės grėsmės.
· Neigiama demografinė padėtis ir gyventojų migracija.
· Profesionaliojo meno ir kultūros specialistų trūkumas regione.
· Infliacija ir ypač greitas turimų technologijų nusidėvėjimas.
· Blogėjanti šalies ekonominė situacija, kylančios paslaugų kainos, sumažina galimybes gyventojams lankytis kultūros renginiuose.
· Negaunamas papildomas projektinis finansavimas.
· Nedideli kultūros darbuotojų atlyginimai mažina motyvaciją.
· Besikeičiantys LR įstatymai.


Remiantis VKC SSGG (stiprybių, silpnybių, galimybių ir grėsmių) analize, formuojamos keturios pagrindinės strateginio veikimo kryptys, kurios leidžia efektyviausiai panaudoti turimus resursus ir minimizuoti išorės rizikas.
1. Kaip panaudoti stiprybes galimybėms realizuoti (Plėtros strategija)
· Projektinės patirties ir fondų sinergija: VKC gebėjimas pritraukti tikslines lėšas ir aukštos darbuotojų kompetencijos bus tiesiogiai nukreiptos į ES ir tarptautinių fondų galimybių realizavimą. Tai leis paspartinti hibridinių kultūros paslaugų plėtrą bei tarptautinių šiuolaikinio cirko rezidencijų įsitvirtinimą.
· Infrastruktūros įveiklinimas įvaizdžio formavimui: modernizuojama ir unikali daugiafunkcinio pritaikymo infrastruktūra (renginių erdvės / civilinės saugos priedangos) bus naudojama kaip išskirtinis privalumas stiprinant Visagino, kaip saugaus, modernaus ir inovatyvaus miesto, įvaizdį nacionaliniu mastu.
· Tinklaveikos panaudojimas edukacijai: platus partnerių tinklas (švietimo ir kt. įstaigos, NVO) ir stipri renginių organizavimo bazė leis sėkmingai integruoti ir plėtoti naujas programas, orientuotas į įvairias amžiaus grupes.


2. Kaip pašalinti silpnybes pasinaudojant galimybėmis (Adaptacijos strategija)
· Erdvių trūkumo sprendimas per investicijų pritraukimą: pagrindinė silpnybė – inovatyvioms edukacijoms pritaikyto ploto trūkumas – bus šalinama pasinaudojant galimybe pritraukti ES ir SB lėšas pastato „Banga“ renovacijai. Sukūrus daugiafunkcines erdves, bus patenkintas augantis šiuolaikinio meno ir bendruomenės poreikis.
· Energetinės priklausomybės mažinimas: pasinaudojant ES žaliuoju kursu ir infrastruktūros atnaujinimo programomis, renovuojamuose VKC pastatuose bus diegiamos atsinaujinančios energijos ir išmaniosios valdymo sistemos, taip eliminuojant silpnybę – didelę priklausomybę nuo energijos išteklių kainų svyravimų.
· Sąnaudų optimizavimas per skaitmenizaciją: augančias paslaugų ir autorinių atlyginimų kainas padės amortizuoti galimybė plėsti hibridines (skaitmenines) kultūros paslaugas ir modernizuoti bilietų pardavimo bei rinkodaros sistemas, taip padidinant nuosavų pajamų surinkimą.
3. Kaip panaudoti stiprybes grėsmėms sumažinti (Apsaugos strategija)
· Dvejopos infrastruktūros atsakas geopolitinėms grėsmėms: turima ir modernizuojama dvejopos paskirties infrastruktūra (pritaikytos 730 kv. m ploto civilinės saugos priedangos) tiesiogiai amortizuoja geopolitines ir hibridines grėsmes, užtikrindama ne tik kultūrinę veiklą, bet ir fizinį bendruomenės saugumą.
· Aukštosios kultūros skydas prieš demografinį nuosmukį: platus kokybiškų renginių spektras, tarptautiniai festivaliai ir unikalus daugiakultūrinis kodas bus naudojami kaip traukos faktorius. Aktyvus ir modernus kultūrinis gyvenimas didina miesto patrauklumą jauniems specialistams ir šeimoms, taip švelninant gyventojų migracijos ir demografines krizes.
· Darbuotojų kompetencijos prieš technologinį nusidėvėjimą: stipri ir profesionali komanda, gebanti greitai mokytis, leis efektyviau valdyti greito technologijų nusidėvėjimo riziką laiku adaptuojant esamą įrangą ir integruojant naujus kūrybinius sprendimus su mažesniais kaštais.
4. Kokias silpnybes reikia pašalinti, kad sumažėtų grėsmės (Gynybinė strategija)
· Sąnaudų kontrolė mažinant finansines rizikas: būtina pašalinti neefektyvų resursų (energijos, patalpų išlaikymo) panaudojimą. Tik optimizavus šias silpnybes bus galima atlaikyti išorines grėsmes – infliaciją, kylančias paslaugų kainas ir galimą savivaldybės biudžeto lėšų trūkumą.
· Specialistų ugdymo bazės sukūrimas: siekiant sumažinti išorinę grėsmę – kultūros ir meno specialistų trūkumą regione – privalu kuo greičiau išspręsti edukacinių erdvių trūkumo problemą. Įrengus šiuolaikiškas erdves pastate „Banga“, VKC galės pats vykdyti neformaliojo ugdymo programas ir „auginti“ vietos talentus (ypač cirko, šiuolaikinio meno srityse), taip mažinant priklausomybę nuo brangiai apmokamų kviestinių kūrėjų. 
V  SKYRIUS
MISIJA, VIZIJA, VERTYBĖS, STRATEGINĖS KRYPTYS IR TIKSLAI


	VKC MISIJA
	Įkvėpti bendruomenę saviraiškai, užtikrinti profesionalaus meno prieinamumą ir per inovatyvius projektus formuoti modernaus, atviro Visagino įvaizdį pasaulyje.



VKC misija – būti esminiu kultūros, meno ir bendruomenės telkimo židiniu Visagino savivaldybėje bei visoje valstybėje. VKC paskirtis – puoselėti vietos gyventojų kultūrinę saviraišką ir daugiakultūrinį paveldą, užtikrinti aukšto lygio profesionaliojo meno pasiekiamumą regiono ir šalies gyventojams bei kurti atviras erdves kūrybiniams eksperimentams. Per unikalius projektus (šiuolaikinį cirką, aukšto lygio festivalius) ir tradicinius renginius VKC siekia stiprinti teigiamą, inovatyvų Visagino įvaizdį Lietuvoje ir užsienyje, užtikrinant visuomenės edukaciją ir socialinę sanglaudą.

	VKC VIZIJA
	Tarptautinis meno ir bendruomeninių inovacijų centras, kuriame unikalus Visagino daugiakultūrinis identitetas virsta drąsia ateities kūryba.



Trokštama VKC ateities būsena (vizija) – tai šiuolaikiškas, tarptautiniu mastu atpažįstamas profesionalaus meno ir bendruomeninių inovacijų centras, kuriame harmoningai persipina unikalus Visagino daugiakultūrinis kodas ir drąsios ateities meno formos. VKC matomas kaip atvira, lanksti ir atspari (krizių atveju) kultūros institucija, diktuojanti regioninės kultūros plėtros tendenciją ir burianti tarptautinę kūrėjų bendruomenę. 

VKC VERTYBĖS 
VKC personalo elgsenos normos, principai bei savybės remiasi aukštais etikos ir socialinės atsakomybės standartais. Siekiant įgyvendinti užsibrėžtus tikslus, vadovaujamasi šiomis vertybėmis: 

	Profesionalumas ir atsakomybė
	Darbuotojai veikia kompetentingai, proaktyviai ir skaidriai, nuolat tobulina savo kvalifikaciją bei orientuojasi į aukščiausius kultūros paslaugų kokybės standartus.

	Atvirumas ir daugiakultūrė sinergija
	Skatinamas dialogas ir pagarba skirtingoms kultūroms, tautoms bei kartoms. Personalo elgsena nukreipta į tolerancijos kūrimą ir bendradarbiavimą be jokių kalbos ar socialinių barjerų.

	Bendruomenės įtrauktis (Socialinė atsakomybė)
	Empatiškas požiūris į kiekvieną lankytoją. VKC siekia, kad kultūra būtų prieinama visiems – įskaitant socialinėje atskirtyje esančius asmenis, senjorus ir žmones su negalia.

	Inovatyvumas ir tvarumas
	Drąsių ir nestandartinių idėjų palaikymas, lankstus reagavimas į technologinius pokyčius. Vadovaujamasi atsakingu požiūriu į aplinką, siekiant energetinio efektyvumo ir tausojant resursus.



Strateginės kryptys ir tikslai (2026–2030 m.). Siekdama įgyvendinti savo viziją, VKC didžiausią dėmesį skirs šioms strateginėms veiklos sritims: 
I STRATEGINĖ KRYPTIS: profesionaliojo meno plėtra ir unikalios kultūrinės tapatybės stiprinimas.
Tikslas: Formuoti Visaginą kaip šiuolaikinių meninių eksperimentų ir talentų sklaidos miestą – plėtojant profesionaliojo meno (muzikos, teatro, kino, šiuolaikinio cirko) programas, aktualizuojant daugiakultūrį paveldą ir per iškilusių krašto kūrėjų pristatymą įgalinant jaunimo tapatybės bei profesinio kelio paieškas. 
Uždavinys: Išplėsti tarptautinių šiuolaikinio cirko rezidencijų bei profesionalaus meno festivalių programą, integruojant inovatyvias, tarpdisciplinines meno formas ir pritaikant jas unikaliam Visagino daugiakultūriam kontekstui.
Priemonės:
1 priemonė. Drąsių, netradicinių šiuolaikinio meno projektų ir eksperimentinių rezidencijų vystymas:
· Tarptautinių šiuolaikinio cirko, alternatyvaus teatro, kino, šokio bei muzikos rezidencijų ir festivalių organizavimas netradicinėse erdvėse.
· Tarpdisciplininių projektų (skaitmeninio meno, garso ir šviesos instaliacijų, šiuolaikinio šokio) kūrimas ir rodymas.
2 priemonė. Daugiakultūrio paveldo stiprinimas per šiuolaikinio meno prizmę:
· Festivalių, renginių bei projektų, jungiančių tradicinį paveldą su šiuolaikinėmis raiškos formomis, kūrimas.
· Tautinių bendrijų paveldo skaitmenizavimas ir pristatymas interaktyviose parodose bei spektakliuose.
· Renginių be kalbos barjero (vizualiojo meno, šokio, šiuolaikinio cirko) dalies didinimas bendroje programoje.

3 priemonė. Iškilusių Visagino talentų tinklo įveiklinimas ir jaunimo profesinis įgalinimas:
· Krašto kūrėjų sugrįžtamųjų projektų, autorinių vakarų ir meistriškumo pamokų organizavimas.
· Mentorystės programų diegimas, sudarant sąlygas žinomiems menininkams dirbti su vietos jaunimu ir skatinti jų profesinį pasirinkimą.
II STRATEGINĖ KRYPTIS: tvarios, modernios ir dvejopos paskirties infrastruktūros vystymas.
Tikslas: Modernizuoti turimas erdves (įskaitant pastato „Banga“ pritaikymą šiuolaikinėms daugiafunkcėms reikmėms) bei užtikrinti inovatyvių technologijų diegimą. Ypatingas dėmesys skiriamas civilinei saugai – kultūrinių erdvių (priedangų) pritaikymui visuomenės apsaugai krizių metu.
Uždavinys: Atnaujinti ir technologiškai modernizuoti VKC valdomus pastatus, pritaikant juos daugiafunkcėms šiuolaikinio meno veikloms bei integruojant dvejopos paskirties sprendimus visuomenės civilinei saugai užtikrinti.
Priemonės:
1 priemonė. Pastato „Banga“ kapitalinė renovacija ir pritaikymas daugiafunkcėms kultūros erdvėms:
· Pastato vidaus erdvių architektūrinis pritaikymas šiuolaikinio teatro, šokio, cirko, muzikos, performatyviojo meno, eksperimentinių scenos menų ir kitoms kūrybinėms veikloms, rezidencijoms bei konferencijoms.
· Stogo terasa – erdvės įrengimas ir pritaikymas kultūriniams renginiams.
· Inovatyvių skaitmeninių, garso, apšvietimo bei scenos technologijų diegimas.
· Energetiškai efektyvių inžinerinių sprendimų (šildymo, vėdinimo) integracija.
2 priemonė. Dvejopo pritaikymo kultūros ir civilinės saugos erdvių (priedangų) modernizavimas (Vilties g. 5):
· 730 kv. m ploto rūsio patalpų pritaikymas civilinės saugos priedangos reikalavimams (vietos iki 487 gyventojų).
· Autonominių inžinerinių tinklų, vėdinimo bei ryšių sistemų įrengimas.
· Saugios infrastruktūros įveiklinimas kasdienėje veikloje – galerijos įrengimas, parodų organizavimas ir kiti kultūriniai renginiai, prisitaikant prie erdvės.
3 priemonė. VKC pastatų salių sceninės įrangos (įgarsinimo, apšvietimo) ir kino rodymo technologijų atnaujinimas bei modernizavimas:
· Esamos įrangos auditas, techninių specifikacijų rengimas ir viešųjų pirkimų atlikimas.
· Naujų garso, LED apšvietimo bei kino rodymo sistemų atvežimas, montavimas ir suderinimas salėse.
· Įrangos išbandymas, darbuotojų apmokymas dirbti su nauja technika ir atnaujintų salių atvėrimas renginiams.
4 priemonė. VKC kabinetų, patalpų einamieji remontai.
· Atlikti kosmetinius remontus.
· Atnaujinti baldus.
· Atnaujinti kabinetuose apšvietimą, elektros instaliaciją.
III STRATEGINĖ KRYPTIS: auditorijos plėtra, skaitmenizacija ir visuotinė įtrauktis.
Tikslas: Plėsti lankytojų ratą perorientuojant komunikaciją į skaitmeninius ir vizualius kanalus, diegiant modernias aptarnavimo (bilietų) ir darbo sistemas bei adaptuojant kultūros paslaugas įvairioms amžiaus ir socialinėms grupėms, mažinant kalbinius ir fizinius barjerus.
Uždavinys: Padidinti VKC paslaugų prieinamumą ir lankytojų skaičių, diegiant modernius skaitmeninius komunikacijos bei klientų aptarnavimo sprendimus ir pritaikant kultūrinį turinį įvairiaamžėms bei pažeidžiamoms visuomenės grupėms.
Priemonės:
1 priemonė. Komunikacijos skaitmenizavimas ir modernios bilietų bei lankytojų aptarnavimo sistemos diegimas: 
· VKC rinkodaros ir komunikacijos strategijos parengimas bei nuoseklus įgyvendinimas.
· Kultūros paslaugų pritaikymas įvairiaamžėms grupėms bei fizinių ir kalbinių barjerų šalinimas.
· Vieningos elektroninės bilietų platinimo, rezervavimo ir lankytojų aptarnavimo sistemos diegimas.
· Komunikacijos perorientavimas į skaitmeninius, vizualinius bei video kanalus (socialiniuose tinkluose, skaitmeniniuose stenduose).
· Informacijos teikimas keliomis kalbomis (anglų ir rusų).

2 priemonė. VKC darbuotojų darbo vietų modernizavimas, licencijuotos programinės įrangos įdiegimas ir technologinių sprendimų integracija:
· Esamos kompiuterinės technikos auditas, licencijų poreikio nustatymas bei naujų kompiuterių ir legalios programinės įrangos pirkimas. 
· Kompiuterinių darbo vietų atnaujinimas, licencijuotos programinės įrangos (biuro, grafinio dizaino, valdymo sistemų ir kt.) diegimas bei konfigūravimas. 
· Personalo apmokymai dirbti su naujomis programomis bei įrankiais ir modernizuotų skaitmeninių darbo vietų įveiklinimas kasdienėje veikloje.
· Motyvaciniai – skatinamieji renginiai, mokymai ir seminarai. 

3 priemonė. Transporto priemonės įsigijimas (nuoma):
· Lengvinti VKC darbuotojų darbą, transportuojant įrangą, dekoracijas ir kt. renginių metu.
· Savaitgaliais, švenčių dienomis kyla sunkumų, perkant transporto nuomos paslaugas.
· Didinti galimybę VKC darbuotojams dalyvauti  bendradarbiavimo renginiuose, seminaruose.
· Planuojamas keleivinis mikroautobusas iki 8 keleivių + 1 vairuotojo (viso 9 vietos) ir iki 3,5 t masės, pakanka įprasto B kategorijos pažymėjimo.

LAUKIAMI POVEIKIO RODIKLIAI:
	Rodiklis
	Pradinė situacija
(2026 m.)
	Tikslas
(2030 m.)

	Pastato „Banga“ renovacija ir pritaikymas kultūriniams renginiams
	Nepritaikytas modernioms veikloms - būklė patenkinama; rengiamas vidaus renovacijos projektas
	100% pritaikyta profesionaliems menams, parodoms. Daugiafunkcinis centras

	Dvejopo pritaikymo kultūros ir civilinės saugos erdvių (priedangų) modernizavimas (Vilties g. 5)
	Parengiamieji darbai, planavimas
	Priedangai pritaikytų erdvių panaudojimas kultūriniams renginiams, parodoms

	Profesionalaus meno renginių dalis
	~25% bendros programos
	Ne mažiau 50% bendros programos

	Naujų renginių, festivalių organizavimas
	Užtikrinti tradicinių renginių tęstinumą, tačiau ir plėtoti VKC renginių planą
	Fortepijoninės muzikos festivalis, kultūros forumas, tarptautiniai renginiai 

	Šiuolaikinio cirko ir kt. pasirodymai / rezidencijos


	Pavieniai projektai
	4 tarptautinės rezidencijos per metus

	Renginių, edukacijų ir kultūrinių projektų, integruojančių tautinių mažumų paveldą, krašto talentus bei socialinės atskirties grupes, dalis bendroje veiklų programoje 
	20%
	Siekiamybė 45%

	Renginių lankomumas
	Vietinė auditorija
	+40% lankytojų iš kitų miestų / užsienio; 

	Skaitmeninis pasiekiamumas (FB / Web)
	Pasyvus sekimas
	50% aktyvumo ir peržiūrų augimas

	VKC salių scenos įrangos (kino, apšvietimo, garso)


	Įranga neatnaujinta, metų eigoje daug gedimų
	Kasmet atnaujinti scenos įrangas, diegiant naujausius technologinius sprendimus

	Darbo vietų modernizavimas, pritaikytos kultūros vadybininkams ir kt. specialistams
	Dauguma darbuotojų dirba su asmeniniais kompiuteriais, nėra profesionalių ir legalių programų, licenzijų
	Atnaujinti kompiuterius, sukurti modernias darbo vietas; įsigyti ir dirbti su legaliomis, profesionaliomis programomis (maketavimo, montavimo ir kt.)

	Transportas (autobusiukas)
	VKC neturi savo transporto, nuolat perkama nuomos paslauga renginiams ir kt. VKC veikloms
	Turėti savo transportą (nuoma), kuris palengvintų darbą bei įrangos transportavimą renginių metu

	Kabinetų/patalpų einamieji remontai 
	Didžioji dalis kabinetų seniai remontuoti, seni baldai, prasta elektros instaliacija
	Atnaujinti kabinetai, atitinkantys reikalavimus, higienos normas. Modernios darbo vietos





VI SKYRIUS
SOCIALINĖS, APLINKOSAUGOS INICIATYVOS IR POLITIKA

VKC planuodamas strategines kryptis ir vykdydamas kasdienę veiklą, prisiima atsakomybę už savo veiksmų poveikį bendruomenei, regionui ir aplinkai. VKC veikla grindžiama ne tik meninių rezultatų siekimu, bet ir aukštais tvarios plėtros bei socialinės atsakomybės standartais.
Socialinės iniciatyvos ir politika. Socialinė įstaigos politika orientuota į bendruomenės stiprinimą, atskirties mažinimą ir visuotinės įtraukties užtikrinimą:
· Prieinamumas ir atskirties mažinimas: kultūros paslaugos bei infrastruktūra nuosekliai pritaikoma asmenims su judėjimo, regos ir / ar klausos negalia. Kuriamos specializuotos edukacinės programos senjorams ir socialinę atskirtį patiriančioms grupėms, siekiant užtikrinti vienodas galimybes dalyvauti kultūriniame gyvenime. 
· Daugiakultūrinė integracija: atsižvelgiant į Visagino demografinę specifiką, prioritetas teikiamas renginiams ir meno formoms be kalbos barjero (šiuolaikiniam cirkui, šokiui, vizualiesiems menams). Tai skatina skirtingų tautybių gyventojų bendravimą ir tarpkultūrinį dialogą. 
· Saugumas ir atsparumas (Civilinė sauga): VKC aktyviai prisideda prie visuomenės saugumo, modernizuojant dvejopos paskirties infrastruktūrą (kultūrinės erdvės, pritaikytos kaip civilinės saugos priedangos krizių atveju) bei vykdant bendruomenės švietimą. 
· Darbuotojų gerovė ir lygios galimybės: VKC užtikrinama saugi, tolerantiška ir diskriminacijai atspari darbo aplinka. Nuolat investuojama į darbuotojų kompetencijų kėlimą, psichologinės ir emocinės gerovės palaikymą. 

Aplinkosaugos iniciatyvos. VKC aplinkosaugos politika remiasi resursų tausojimo ir ekologinio pėdsako mažinimo principais: 
· Energetinis efektyvumas ir tvari infrastruktūra: rekonstruojant pastatus (pvz., pastatą „Banga“ ir kt.) prioritetas teikiamas šiuolaikiniams inžineriniams sprendimams: diegiamos energiją taupančios šildymo, vėdinimo bei išmaniojo LED apšvietimo sistemos. 
· Žaliasis kursas ir atliekų valdymas: organizuojant masinius miesto renginius ir festivalius, griežtai kontroliuojamas atliekų tvarkymas – skatinamas rūšiavimas, skatinami sprendimai atsisakyti vienkartinio plastiko gaminių, pereinant prie tvarių alternatyvų. 
· Skaitmenizacija popieriaus vartojimo mažinimui: siekiant mažinti popieriaus sunaudojimą, VKC sparčiai pereina prie skaitmeninių sprendimų – diegiamos elektroninės bilietų platinimo sistemos, dokumentų valdymas perkeliamas į elektroninę erdvę, o reklaminė komunikacija orientuojama į virtualius, vizualius kanalus užuot naudojus spausdintą produkciją. 
2
Ši integruota socialinė ir aplinkosaugos politika užtikrina, kad VKC augimas būtų tvarus, atliepiantis šiuolaikinės visuomenės poreikius ir prisidedantis prie saugaus bei švaraus Visagino kūrimo.


VII SKYRIUS
STRATEGINIO PLANO TIKSLAI, UŽDAVINIAI, PRIEMONĖS IR ĮGYVENDINIMO VERTINIMO KRITERIJAI


	Eil. Nr.
	Tikslas
	Tikslo pasiekimo vertinimo kriterijus
	Mato vienetas
	Reikšmė

	
	
	                                                                                    (laikotarpio pabaigoje)

	01.
	Tikslas.
Formuoti Visaginą kaip išskirtinį meninių eksperimentų miestą, plečiant tarptautines šiuolaikinio cirko rezidencijų programas, stiprinant profesionalius muzikos bei scenos menų festivalius ir per šiuolaikinę prizmę pristatant tautinių kultūrų paveldą.
	Strateginio plano, metinės veiklos programos įgyvendinimas.
	Proc. 
	100

	[bookmark: _heading=h.en599g7u9ozu]01.01.
	Uždavinys. 
Plėsti tarptautinių šiuolaikinio cirko rezidencijų bei profesionalaus meno festivalių programą, integruojant inovatyvias, tarpdisciplinines meno formas ir pritaikant jas unikaliam Visagino daugiakultūriam kontekstui.

	Priemonės (projekto) pavadinimas
	Proceso ir (ar) indėlio vertinimo kriterijai ir mato vienetai
	Vertinimo kriterijų reikšmės
	Atsakingi vykdytojai
	Finansavimas (asignavimai), tūkst. Eur
	Finansavimo šaltinis
	Pastabos


	
	
	2026 metai faktas
	2027  metai
	2028  metai
	2029 metai
	2030 metai
	2031  metai
	
	2026  metai faktas
	2027  metai
	2028 metai
	2029 metai
	2030 metai
	2031 metai
	
	

	[bookmark: _heading=h.s09dyeaq9mdj]01.01.01
	Netradicinių šiuolaikinio meno projektų ir eksperimenti-nių rezidencijų vystymas 
	Organizuotų didelio masto renginių (projektų) skaičius per metus (vnt.) 
	7
	7
	7
	7
	7
	7
	Renginių organizavimo skyriaus vadovas,
Kultūrinės veiklos vadybininkai
	150
	198
	246
	284
	432
	370
	Savivaldybės biudžetas (SB),
Kultūros taryba (LKT)
	Neįtraukti kiti einamieji metų renginiai 

	
	
	Valstybinės šventės (4 vnt.)
	4
	4
	4
	4
	4
	4
	
	20
	28
	36
	44
	52
	60
	SB
	Sausio 13-oji; Vasario 16-oji; Kovo 11-oji; Liepos 6-oji

	
	
	Joninės Visagine
	1
	1
	1
	1
	1
	1
	
	10
	15
	20
	25
	30
	35
	SB
	

	
	
	Miesto šventė
	1
	1
	1
	1
	1
	1
	
	70
	90
	110
	120
	250
	160
	SB
	2030 m. jubiliejus

	
	
	Kalėdos Visagine
	1
	1
	1
	1
	1
	1
	
	50
	65
	80
	95
	100
	115
	SB
	

	
	01.01.01.01
	Fortepijoni-nės muzikos festivalis, koncertas (vnt.)
	-
	1
	1
	1
	1
	1
	Pavaduotojas kultūrai
	-
	10
	10
	10
	10
	10
	SB, LKT
	Profesionalių pianistų koncertai, bendradarbiaujant su VKMA, meistriškumo pamokos (kaina: honoraras ir kt. išlaidos)

	
	01.01.01.02
	Kultūros degustacijos renginys (vnt.)
	-
	1
	1
	1
	1
	1
	Renginių organizavimo skyriaus vadovas
	-
	5
	5
	5
	5
	5
	SB
	Kasmet organizuoti mokamą renginį, pasirenkant skirtingą šalį, atitinkamai muzika ir maistas.

	
	01.01.01.03
	Kultūros forumas (vnt.)
	-
	1
	1
	1
	1
	1
	VKC direktorius
	-
	5
	5
	5
	5
	5
	SB, LKT
	Renginys, kviečiantis diskutuoti apie profesionalius menus, kultūrą, pritraukiant garsius lektorius ir garsinant Visagino miestą. (Kultūros žygis)

	
	01.01.01.04
	Parengti projektai LKT (VEF, rezidencijos ir kt. renginiams) (vnt.)
	4
	5
	5
	5
	5
	5
	Pavaduotojas kultūrai, skyrių vadovai ir vadybininkai
	28
	50
	55
	60
	65
	70
	LKT ir kt.
	Stiprinti projektų rengimą ir įgyvendinimą.

	
	01.01.01.05
	Kino pristatymai, festivaliai (vnt.)
	-
	1
	2
	1
	2
	1
	Pavaduotojas kultūrai, skyrių vadovai ir vadybininkai
	-
	10
	20
	10
	20
	10
	SB, LKT
	Kino pristatymo renginiai, susitikimas su režisieriumi, prodiuseriais, aktoriais.

	
	01.01.01.06
	Parodų organizavimas ne tik VKC patalpose, bet išnaudojant ir kt. miesto erdves (vnt.)
	-
	1
	1
	1
	2
	1
	Pavaduotojas kultūrai, skyrių vadovai ir vadybininkai
	-
	5
	7
	9
	20
	12
	SB
	

	01.01.02
	Daugiakultū-rio paveldo stiprinimas per šiuolaikinio meno prizmę 
	Organizuotųrenginių skaičius per metus (vnt.)
	12
	12
	12
	12
	12
	12
	Mėgėjų meno skyriaus vadovas, Kultūrinės veiklos vadybininkai
	40
	50
	55
	60
	65
	70
	SB
	

	
	01.01.02.01
	Naujos sukurtos meninės programos (vnt.)
	-
	1
	1
	1
	1
	1
	Pavaduotojas kultūrai
	-
	10 (krosnis)
	5
	5
	5
	5
	SB
	Mokama programa suaugusiems (keramika, šokis ir kt.), gali reikti ieškoti naujų darbuotojų

	
	01.01.02.02
	Patvirtintos NVŠ programos (vnt.)
	-
	1
	2
	2
	-
	-
	Mėgėjų meno skyriaus vadovas
	-
	-
	-
	-
	-
	-
	
	Patvirtinti programas, papildomam finansavimui gauti

	
	01.01.02.03
	Teminių diskotekų organizavimas bendruomenei
	-
	1
	2
	2
	2
	2
	Mėgėjų meno skyriaus vadovas
	-
	2
	4
	4
	4
	4
	SB
	Rengti temines – mokamas diskotekas

	
	01.01.02.04
	„Koldūnų kultūra“ gastronominis renginys
	1
	1
	1
	1
	1
	1
	Mėgėjų meno skyriaus vadovas
	17
	22
	27
	32
	37
	42
	SB, rėmėjai
	

	
	01.01.02.05
	Rudeninės – tautinių kultūrų festivalis
	1
	-
	1
	-
	1
	-
	Mėgėjų meno skyriaus vadovas
	20
	-
	25
	-
	30
	-
	SB, projekto
	

	01.01.03
	Iškilusių Visagino talentų tinklo įveiklinimas ir jaunimo profesinis įgalinimas 
	Jaunųjų talentų dalyvių skaičius (asm.)
	20
	25
	30
	35
	40
	45
	Pavaduotojas kultūrai,
Skyrių vadovai, vadybininkai
	-
	25
	30
	35
	40
	45
	SB, LKT
	

	02.
	Tikslas. 
Modernizuoti turimas erdves (įskaitant pastato „Banga“ pritaikymą šiuolaikinėms daugiafunkcėms reikmėms) bei užtikrinti inovatyvių technologijų diegimą. Ypatingas dėmesys skiriamas civilinei saugai – kultūrinių erdvių (priedangų) pritaikymui visuomenės apsaugai krizių metu.
	Strateginio plano, metinės veiklos programos įgyvendinimas.
	Proc. 
	100

	02.01.
	Uždavinys. 
Atnaujinti ir technologiškai modernizuoti VKC valdomus pastatus, pritaikant juos daugiafunkcėms šiuolaikinio meno veikloms bei integruojant dvejopos paskirties sprendimus visuomenės civilinei saugai užtikrinti.

	Priemonės (projekto) pavadinimas
	Proceso ir (ar) indėlio vertinimo kriterijai ir mato vienetai
	Vertinimo kriterijų reikšmės
	Atsakingi vykdytojai
	Finansavimas (asignavimai), tūkst. Eur
	Finansavimo šaltinis
	Pastabos


	
	
	2026 metai faktas
	2027 metai
	2028 metai
	2029  metai
	2030  metai
	2031  metai
	
	2026  metai faktas
	2027  metai
	2028 metai
	2029 metai
	2030  metai
	2031 metai
	
	

	02.01.01
	Pastato „Banga“ kapitalinė renovacija ir pritaikymas daugiafunk- cėms kultūros erdvėms
	Prof. šiuolaikinių meno renginių, parodų, rezidencijų organizavimas, išnaudojant atnaujintas erdves (vnt.)
	Techninis projektas
	1
	1
	1
	1
	5
	VKC direktorius, Ūkio padalinio vadovas, pavaduotojas kultūrai
	50
	5
	5
	5
	5
	50
	ES parama, SB, LKT
	Šiai dienai pastato būklė yra patenkinama, todėl organizuojami VKC tradiciniai renginiai, laikantis saugumo reikalavimų

	
	02.01.01.01
	„Bangos“ stogo terasos pritaikymas kultūriniams renginiams
	-
	-
	-
	-
	-
	3
	Renginių organizavimo sk. vadovas
	-
	-
	-
	-
	-
	3
	SB, LKT
	

	
	02.01.01.02
	VKC lauko erdvių – amfiteatro atnaujinimas
	-
	-
	1
	-
	-
	-
	VKC direktorius, Ūkio padalinio vadovas
	-
	-
	180
	-
	-
	-
	SB
	

	02.01.02
	Dvejopo pritaikymo kultūros ir civilinės saugos erdvių (priedangų) modernizavi-mas
	Patalpų pritaikymas kultūriniams renginiams, parodoms, meno instaliacijoms(vnt.)
	Ekspertizė
	1
	2
	2
	2
	2
	VKC direktorius, Ūkio padalinio vadovas, vadybininkai
	0
	2
	4
	4
	4
	4
	ES parama, SB
	

	02.01.03
	VKC pastatų salių sceninės įrangos ir kino rodymo technologijų atnaujinimas bei modernizavimas
	Nupirktų garso, LED apšvietimo ir kino įrangos komplektų skaičius
	Planuojama įsigyti dvi lempas (2)
	10
	5
	5
	5
	5
	Ūkio padalinio vadovas, Garso, šviesos ir vaizdo režisierius
	4
	50
	25
	15
	15
	15
	SB
	

	02.01.04
	Einamieji kabinetų / patalpų remontai
	Atliktų remontų kabinetuose skaičius (vnt.)
	1
	3
	3
	3
	3
	3
	
	-
	30
	30
	30
	30
	30
	SB
	Modernizuoti ir atnaujinti darbo vietas, įrengti 1-2 didelius kabinetus – erdves darbui, susirinkimams, kurią galima būtų ir nuomoti.

	03.
	Tikslas. 
Plėsti lankytojų ratą perorientuojant komunikaciją į skaitmeninius ir vizualius kanalus, diegiant modernias aptarnavimo ir darbo sistemas bei adaptuojant kultūros paslaugas įvairioms amžiaus ir socialinėms grupėms, mažinant kalbinius ir fizinius barjerus.
	Strateginio plano, metinės veiklos programos įgyvendinimas.
	Proc. 
	100

	03.01.
	Uždavinys. 
Padidinti VKC paslaugų prieinamumą ir lankytojų skaičių, diegiant modernius skaitmeninius komunikacijos bei klientų aptarnavimo sprendimus ir pritaikant kultūrinį turinį įvairiaamžėms bei pažeidžiamoms visuomenės grupėms.

	Priemonės (projekto) pavadinimas
	Proceso ir (ar) indėlio vertinimo kriterijai ir mato vienetai
	Vertinimo kriterijų reikšmės
	Atsakingi vykdytojai
	Finansavimas (asignavimai), tūkst. Eur
	Finansavimo šaltinis
	Pastabos


	
	
	2026 metai faktas
	2027 metai
	2028 metai
	2029 metai
	 2030 metai
	2031 metai
	
	2026 metai faktas
	2027 metai
	2028 metai
	2029 metai
	2030 metai
	2031 metai
	
	

	03.01.01
	Komunikaci-jos skaitmeniza-vimas ir modernios bilietų bei lankytojų aptarnavimo sistemos įdiegimas
	Komunikacijos ir rinkodaros strategija 
	Parengta
	Įgyvendinama
	Įgyvendinama
	Įgyvendinama
	Įgyvendinama
	Įgyvendinama
	Direktorius, Pavaduotojas kultūrai, Komunikacijos koordinatorius
	-
	20
	15
	15
	15
	15
	SB
	LED ekranai prie VKC pastatų ir kt., reklama

	03.01.02
	VKC darbuotojų darbo vietų modernizavimas, licencijuotos programinės įrangos įdiegimas ir technologinių sprendimų integracija
	Modernizuotų ir licencijuota programine įranga aprūpintų kompiuterinių darbo vietų skaičius (vnt.)
	3
	10
	5
	5
	5
	5
	Direktorius, Ūkio padalinio vadovas
	3,6
	20
	10
	10
	10
	10
	SB
	1 darbo vieta – 2000 Eur; suma skiriama programų pirkimui, įrangos atnaujinimui; 

	
	03.01.02.01
	Kvalifikacijos kėlimas, mokymai/seminarai; motyvaciniai renginiai (seminarų vnt.)
	1
	1
	2
	2
	2
	2
	Direktorius
	-
	11,4
	23
	23
	23
	23
	SB, nuosavos lėšos
	76 darbuotojų, vienam skiriama suma metams 150 Eur

	03.01.03
	Transporto priemonės ilgalaikė nuoma (VKC įrangos vežiojimas renginių metu)
	Transporto priemonė (autobusiuko ilgalaikė nuoma)
	-
	1
	-
	-
	-
	-
	Ūkio padalinio vadovas
	-
	4000
	4000
	4000
	4000
	4000
	SB
	Nuoma
(12 mėn. X 300 Eur + aptarnavimas)




VIII SKYRIUS
GALIMI PAVOJAI IR JŲ VALDYMAS
Įgyvendinant VKC) 2026–2030 m. strateginį planą, neišvengiamai susiduriama su vidinės ir išorinės aplinkos veiksniais, galinčiais daryti neigiamą įtaką užsibrėžtų tikslų bei uždavinių pasiekimui. Siekiant užtikrinti VKC veiklos tęstinumą ir stabilumą, identifikuojamos pagrindinės rizikos bei numatomi jų valdymo (amortizavimo) principai.
1. Finansiniai ir ekonominiai pavojai
· Rizika ir įtaka: infliacija, staigus energetikos išteklių, statybinių medžiagų bei išorinių paslaugų (įskaitant autorinius atlyginimus) kainų augimas. Tai gali lemti pastato „Banga“ rekonstrukcijos darbų vėlavimą, planuotų profesionalaus meno renginių apimčių mažinimą bei biudžeto deficitą. 
· Valdymo principai: nuoseklus hibridinio finansavimo modelio taikymas, mažinant priklausomybę nuo vieno šaltinio ir aktyviau pritraukiant ES struktūrinių fondų bei Lietuvos kultūros tarybos lėšas. Vykdant viešuosius pirkimus infrastruktūros atnaujinimui, taikomas sutarčių indeksavimo lankstumas arba terminuotas kainų fiksavimas. Kasdienių išlaidų augimas valdomas diegiant energetiškai efektyvius (išmaniuosius) sprendimus.

2. Geopolitiniai ir civilinės saugos pavojai
· Rizika ir įtaka: neapibrėžta regiono geopolitinė situacija, galimos hibridinės grėsmės ar ekstremalios krizinės situacijos, galinčios paralyžiuoti VKC veiklą, kelti pavojų lankytojų bei darbuotojų saugumui ir lemti masinį renginių atšaukimą. 
· Valdymo principai: tiesioginė investicija į fizinį saugumą – prioritetinis dvejopos paskirties infrastruktūros (ypač 730 kv. m civilinės saugos priedangos Vilties g. 5) atnaujinimas ir išlaikymas. Reguliarus personalo instruktavimas krizių valdymo klausimais, skubaus reagavimo planų atnaujinimas bei glaudus bendradarbiavimas su savivaldybės ir valstybės ekstremaliųjų situacijų valdymo centrais.

3. Demografiniai ir žmogiškųjų išteklių pavojai
· Rizika ir įtaka: tęstinis regiono gyventojų skaičiaus mažėjimas, jaunimo migracija bei profesionalių kultūros ir meno specialistų trūkumas darbo rinkoje. Tai tiesiogiai gresia renginių lankomumo kritimu ir veiklos kokybės smukimu dėl kompetentingo personalo stygiaus. 
· Valdymo principai: auditorijos praradimo rizika valdoma kuriant įtraukų, modernų turinį be kalbos barjero (vizualieji menai, šiuolaikinis cirkas), kuris pritraukia lankytojus ir iš kitų regionų ar užsienio. Specialistų trūkumas kompensuojamas vystant tarptautines rezidencijų programas bei investuojant į esamų darbuotojų kvalifikacijos kėlimą ir motyvacinę sistemą.

4. Technologiniai ir informacinio saugumo pavojai
· Rizika ir įtaka: Itin greitas scenos, apšvietimo bei garso technologijų nusidėvėjimas ir kibernetinės atakos prieš VKC skaitmenines (bilietų platinimo, dokumentų valdymo) sistemas. Įtaka – paslaugų kokybės neatitikimas šiuolaikiniams standartams, duomenų praradimas ir reputacinė žala. 
· Valdymo principai: Kasmetinis biudžeto lėšų rezervavimas palaipsniam įrangos atnaujinimui, prioritetą teikiant moduliniams ir lengvai adaptuojamiems sprendimams. Kibernetinis saugumas užtikrinamas bendradarbiaujant su patikimais IT paslaugų teikėjais, naudojant saugias debesijos technologijas, reguliariai darant atsargines duomenų kopijas ir ugdant darbuotojų skaitmeninį raštingumą.






Visagino kultūros centro direktorė						Rasa Juškėnienė

